మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
లతా మంగేష్కర్‌కు బంగ విభూషణ్ పురస్కారం
తన గాన మాధుర్యంతో సంగీత ప్రియులను ‌ఓలలాడించి భారత కోకిలగా మన్నన్నలు పొందిన లతా మంగేష్కర్‌కు బెంగాల్ ప్రభుత్వం బంగ విభూషణ్ పురస్కారం అందజేయనుంది.
TNN | Updated:
Sep 24, 2016, 10:58AM IST
ప్రముఖ నేపథ్య సినీ గాయని లతా మంగేష్కర్‌ను పశ్చిమ బెంగాల్ ప్రభుత్వం ఆ రాష్ట్ర అత్యున్నత పౌర పురస్కారంతో సత్కరించనుంది. బెంగాలీ సంగీతానికి సేవలందించిన వ్యక్తులకు అందజేసే 'బంగ విభూషణ్' అవార్డును ప్రదానం చేయనున్నట్లు పశ్చిమ బెంగాల్ రాష్ట్ర ముఖ్యమంత్రి మమతా బెనర్జీ తన ఫేస్‌బుక్ పేజ్ ద్వారా తెలిపారు. లతా మంగేష్కర్ తమ ప్రతిపాదనకు ఆమోదం తెలిపి, దీనికి సంబంధించిన లేఖను ఆమె పంపారని మమత పేర్కొన్నారు. ఈ పురస్కారాన్ని లెజెండరీ సింగర్‌కు ప్రధానం చేయడం గర్వంగా భావిస్తున్నామని ఆమె అన్నారు. బెంగాలీ సాహిత్యం, సంగీతంపై లతా మంగేష్కర్‌కు ఉన్న గౌరవం, ప్రేమాభిమానాలు ఆమె లేఖలోనే ప్రతిబింబించాయని మమత పేర్కొన్నారు. రాష్ట్రంలోని వివిధ దిగ్గజాల వ్యక్తిత్వం, బెంగాల్‌తో తనకున్న లోతైన జ్ఞాపకాలను లేఖ ద్వారా తెలిపారని మమత అన్నారు. సరేగమ మ్యూజిక్ కంపెనీ చైర్మన్ సంజయ్ గోయోంకా మాట్లాడుతూ లతాజీ తన అద్భుతమైన గాత్రం ద్వారా వేలాది పాటలను ఆలపించారు. తన గాన మాధుర్యంతో భారత కోకిలగా అనిపించుకున్నారని గోయోంకా అన్నారు. అందుకు పశ్చిమ బంగా ముఖ్యమంత్రి మమతా బెనర్జీ బంగ భూషణ్ పురస్కారాన్ని అందించడానికి ముందుకొచ్చారని ఆయన తెలిపారు. అక్టోబరు 20 న ముంబయిలో ఈ పురస్కారాన్ని లతాజీకి స్వయంగా మమతా బెనర్జీ చేతులు మీదుగా అందజేస్తారు.